Daar is niks…. | Perdebytjie se nes
Oktober 29, 2015 perdebytjie	28 Kommentaar
wat kom by die roep van die Visarend nie…dis eie aan Afrika!
Ek het onlangs ‘n foto vir Wolfie,van ‘n jong visarend geplaas en dit lyk allesbehalwe na ‘n visarend.Dis wat die uitkenning van roofvoëls soms baie moeilik maak.Die jonges en semi-volwassenes verskil so van volwassenes,dat mens soms dink dis ‘n ander spesie!
Ek plaas ‘n paar foto’s van verskillende stadia van visarende se ontwikkeling tot volwassenheid.
Jong visarende se washuid(gedeelte om die bek) is grys en hulle vere is nog erg gespikkeld voor volwassenheid.Hierdie is ‘n voorbeeld van een wat amper wasdom bereik het.
Nog ‘n jongetjie met redelik baie vlekke.Let op die veertjie in sy bek.Kyk die verskriklike skerp naels..enige vis se nagmerrie!
Van vooraf,kan mens duidelik die gryser gesig sien wat hom onderskei van die volwassene.
Vergelyk die vowassene met die vorige voorbeeld..goudgeel washuid,spierwit en bruin vleklose vere.
Ek plaas weer die jonge in vlug,om dit te vergelyk met die volwassene in die volgende foto.
Volwassene in vlug..onmiskenbaar die gevleuelde koning bokant die waters van Afrika!
Beste plek vir ‘n visarend!Nog nie heeltemal volwasse nie.
Previous PostDie spooookhuis!Next PostDe Hoop..
28 gedagtes oor “Daar is niks….”
Oktober 29, 2015 om 9:00 vm
Jissie, ek hoop ek kan eendag ook sulke foto’s soos jy neem!
dis darem baie vreeslik mooi!
Oktober 29, 2015 om 10:18 vm
Ek moes honderde neem om hierdie reg te kry…dankie vir digitale kameras!
Oktober 29, 2015 om 10:11 vm
Wow!! Die tweede laaste een is ‘n wenfoto! Jy het my gebless, perdebytjie. En die info. Man, my hart is gesteel.
Wat baie mense nie besef is dat dit uiters moeilik is om die visarend gekiek te kry, gewoonlik sit hy hoog in ‘n boom langs die waters. Hierdie reeks van jou is dus uitsonderlik. Ons voel voorwaar spesiaal. Boeke kan gaan slaap …
Oktober 29, 2015 om 10:17 vm
Dankie Spokie!Ons kon redelik naby hierdie visarende kom,omdat ons in ‘n bootjie was.Hulle is egter steeds baie sku en vlieg maklik weg voor jy nog kan fokus!
Oktober 29, 2015 om 2:14 nm
Ek het nou eers gaan google om te hoor hoe klink die visarend en toe kom ek op hierdie pragtige video af op You Tube: https://youtu.be/RYa7bqb_Y-o
Oktober 29, 2015 om 7:49 nm
Dankie,ek het sommer ook gaan luister en weer verlang na die Okavango met sy visarende!
Oktober 30, 2015 om 1:05 vm
Mooi bly maar mooi!
Oktober 31, 2015 om 3:55 nm
Dankie vir inloer,Dries.
Oktober 31, 2015 om 3:42 nm
Ek verkyk my aan jou pragtige foto’s van voëls in vlug!
Oktober 31, 2015 om 3:56 nm
Dankie,jy is altyd so ‘n lojale kuiergas hier op my blog!
Oktober 31, 2015 om 7:42 nm
Ek verstom my aan jou talent – dit is sulke pragtige foto’s en die kommentare daarby is so interessant en insiggewend 🙂
November 1, 2015 om 11:01 vm
Dankie Lindie ek waardeer dit!
November 3, 2015 om 7:33 vm
Sjoe! Sulke uitstekende reeks foto’s van hierdie pragvoël Dina! Jy mag maar regtig! Die laaste een met die refleksie in die water is my gunsteling! 😀
November 3, 2015 om 2:40 nm
Dankie Sonel!Ek is weer baie in my skik met die tweedelaaste een.Ek het lank gesukkel om dit reg te kry.Toe sny ek net die punte van die een vlerk af…as jy mooi kyk,sal jy dit sien!
November 3, 2015 om 2:49 nm
O glo my, jy kan wees hoor. Dit is regtig ‘n uitstekende foto en wie gaan dit sien as jy dit nie noem nie. Jy het jouself regtig oortref daar, maar ek is maar ‘n sucker vir reflections en water. LOL!
November 3, 2015 om 2:51 nm
Ek hou ook van weerkaatsings,maar dit voel altyd of my komposisie nie reg is nie…miskien moes ek meer ruimte bo en onder gelaat het..wat dink jy?
November 3, 2015 om 2:56 nm
Nee o hel, daardie goed moet jy my nie vra nie. As daar een is wat niks voel vir komposisie en reëls, dan is dit nou ek. Vir my lyk iets net reg of nie reg nie en hierdie is vir my perfek. Ek hou van die manier wat hy sit. So diepdenkend, so wys en so trots. Te pragtig! 😀
November 3, 2015 om 7:59 nm
As dit vir jou reg lyk is ek ook gelukkig!
November 4, 2015 om 4:53 vm
Jou foto’s is altyd perfek, so moet nooit daaroor bekommer nie. 😀
November 4, 2015 om 9:06 vm
Dankie dat jy so gaaf is!
November 4, 2015 om 12:24 nm
Ag wat, noem my dan maar Gawelina. 😆
November 4, 2015 om 8:35 vm
Pragtige fotos. Weet jy ek kan verstaan hoekom die voels of sommige familie wapens pryk. Hulle lyk so edel…
November 4, 2015 om 9:30 vm
Hulle is pragtig en so mooi as hulle vlieg.Dankie vir inloer.
November 4, 2015 om 7:43 nm
Prag foto’s Bytjie!!!!!!
Die by die palmtakke is besonders!!!!!!!
En ja, die roep is darm net die mooiste klank denkbaar….laat mens sommer verlang na iets wat jy nie eens weet wat nie……
November 4, 2015 om 10:12 nm
Wauw ! Wat een mooi verenkleed
November 28, 2015 om 6:27 vm
November 4, 2015 om 10:31 nm
November 7, 2015 om 7:41 nm
Dankie Tokeloshe.Altyd lekker om jou hier te sien!